O‘zbekiston 2020 yilda 3 mln tonnadan ortiq paxta yetishtirdi

O‘zbekistonda joriy yilda 1 mln 34 ming gektar maydonda g‘o‘za parvarish qilinib, 3 mln 82 ming tonna yoki 2019 yilga nisbatan 109% paxta xomashyosi yetishtirildi. Bu haqda Qishloq xo‘jaligi vazirligi axborot xizmati ma’lum qildi.
Paxta yig‘im-terim rejasini to‘rtta viloyat to‘liq bajara olmadi, Farg‘ona natijasi esa eng ko‘pni tashkil etmoqda:
Paxta yetishtiruvchi 136 ta tumandan paxta yig‘im-terimini tizimli tashkil etgan 104 tasi, 97 ta paxta-to‘qimachilik klasteridan 78 tasi, 11 ta paxta kooperatsiyasidan 8 tasi hamda 29 ming ta fermer xo‘jaliklaridan 23 ming tasi shartnomani bajardi.

Respublikada har gektar paxta maydonida o‘rtacha hosildorlik 29,8 sentnerni tashkil qildi.
Joriy yilda faoliyat yuritgan 97 ta paxta-to‘qimachilik klasterlari tomonidan 927 ming gektar maydondan 2 mln 794 tonna paxta xomashyosi yetishtirildi.